Românii pot investi în titluri de stat Tezaur. Românii pot cumpăra titluri de stat Tezaur, cu maturităţi de 1 şi 3 ani şi dobânzi anuale neimpozabile de 6,10%, respectiv 6,85%, a anunţat Ministerul Finanţelor (MF).
Titlurile de stat au valoare nominală de 1 leu şi sunt în forma dematerializată.
De la începutul acestui an, prin cele 3 emisiuni precedente, investitorii au cumpărat titluri de stat Tezaur de peste 3,2 miliarde lei.
Românii pot investi în titluri de stat Tezaur. Cum pot fi cumpărate
Titlurile de stat pot fi cumpărate:
- între 13 martie 2024 – 11 aprilie 2024 online, numai de către persoanele fizice care sunt înregistrate în SPV pentru titluri lansate prin intermediul unităţilor Trezoreriei Statului.
Operaţiunile care pot fi realizate online sunt: deschidere cont de subscriere pe numele investitorului la o unitate a Trezoreriei Statului selectată, subscriere titluri de stat Tezaur, virament al sumelor din contul de subscriere al investitorului către un cont bancar pe numele investitorului.
- între 13 martie și 12 aprilie 2024, de la sediul unităților Trezoreriei Statului
- între 13 martie și 11 aprilie 2024 în mediul urban, prin subunitățile poștale ale C.N. Poșta Română S.A
- între 13 martie și 10 aprilie 2024 în mediul rural, prin subunitățile poștale ale C.N. Poșta Română S.A.
Titlurile Tezaur pot fi răscumpărate în avans
Dobânda este anuală, plătibilă la termenele prevăzute în prospectul de emisiune.
Titlurile de stat emise în cadrul Programului Tezaur sunt transferabile și se pot răscumpăra în avans.
Un investitor poate efectua una sau mai multe subscrieri în cadrul unei emisiuni.
Investitorii au posibilitatea anulării subscrierilor deja efectuate doar în perioada de subscriere, prin depunerea unei cereri.
Sunt eligibile persoanele fizice care au împlinit vârsta de 18 ani la data efectuării subscrierii.
Veniturile obținute din investirea în titluri de stat lansate de Ministerul Finanțelor sunt neimpozabile.
Fondurile obținute de Ministerul Finanțelor, în calitate de emitent, ca urmare a emisiunii de titluri de stat, vor fi utilizate pentru
- finanțarea deficitului bugetar
- refinanțarea datoriei publice
Urmăriți Alba24.ro și pe Google News
Dacă ți-a plăcut articolul: